b'\n_START_ARTICLE_\nLufthansa\n_START_SECTION_\nZgodovina\n_START_PARAGRAPH_\nLufthansa je bila ustanovljena leta 1926 v Berlinu z zdru\xc5\xbeitvijo podjetij Deutsche Aero Lloyd (DAL) in Junkers Luftverkehr. Polno ime dru\xc5\xbebe je Deutsche Luft Hansa Aktiengesellschaft. Leta 1950 je hotela Nem\xc5\xa1ka demokrati\xc4\x8dna republika (Vzhodna Nem\xc4\x8dija) ustanoviti letalsko podjetje z enakim imenom, kar je spro\xc5\xbeilo meddr\xc5\xbeavni spor. Kon\xc4\x8dno je DDR svojo dru\xc5\xbebo poimenovala Interflug (z delovanjem je prenehala leta 1991). Lufthansa do konca komunisti\xc4\x8dnega re\xc5\xbeima v sosednji dr\xc5\xbeavi ni letela v Vzhodni Berlin._NEWLINE_Leta 2012 se je Lufthansa odlo\xc4\x8dila, da ukine 3500 delovnih mest, saj so zabele\xc5\xbeili 397 miljonov izgube. Ta delovna mesta namerava ukiniti leta 2014 in privar\xc4\x8devati 1,5 miljona evrov. Z odpu\xc5\xa1\xc4\x8danjem zaposlenih bo izpolnjena kar tretjina tega zneska._NEWLINE_V letu 2012 je Lufthansa za\xc4\x8dela razmi\xc5\xa1ljati tudi o ukinitvi dveh nizkocenovnih prevoznikov, Germanwings in Eurowings; namerava pa ustanoviti novo nizkocenovno dru\xc5\xbebo Direct 4 You. Nova \xc4\x8dlanica bo za\xc4\x8dela s poslovanjem predvidoma leta 2013.\n_START_SECTION_\nLufthansa cargo AG\n_START_PARAGRAPH_\nPodjetje Lufthansa cargo uvr\xc5\xa1\xc4\x8damo med vodilne prevoznike tovora na svetu. V letu 2011 je ta prevoznik razvozil pribli\xc5\xbeno 1,9 miljonov ton tovora in po\xc5\xa1te. Podjetje zaposluje pribli\xc5\xbeno 4.600 ljudi po vsem svetu in slu\xc5\xbei ve\xc4\x8d kot 300 destinacijam. Lufthansa cargo je v celoti v lasti podjetja Lufthansa Deutsche Lufthansa AG.'